alexandrainst/scandi-wiki huggingface dataset:
Shelley Winters

Shelley Winters () var ein prisvinnande amerikansk skodespelar.

Shelley voks opp i Brooklyn i New York City. Ho hadde rollar i skodespel teaterskolen sette opp, medan ho arbeidde i butikk og som fotomodell for å kunne betale teaterstudiene. Ho debuterte på Broadway i 1941, og spelte i den første filmen sin, What a Woman!, i 1943. Det store gjennombrotet kom med rolla som ei gravid fabrikkarbeidarske i filmen En plass i solen i 1951.

På 1970-talet hadde Winters mange suksessar på Broadway.

På slutten av 1980-talet kom memoara til Winters ut. I denne boka skriv ho at ho har hatt kjærleiksaffærer med alle store Hollywoodstjerner, frå Burt Lancaster og Errol Flynn til Marlon Brando.

Winters var open, livleg, temperamentsfull og politisk aktiv. Ho har vunne Oscar to gonger, ved sida av at ho vart nominert for beste kvinnelege birolla for rolla i Poseidon-katastrofen. Vann i 1973 ein Golden Globe for rolla si i katastrofefilmen S.O.S. Poseidon.

Oscar og nominasjonar
1951 - Nominert for pris for beste skodespelarinne (hovudrolle) som Alice Tripp i A Place in the Sun
1959 - Oscar for beste skodespelarinne (birolle) som fru Petronella Van Daan i Anne Franks dagbok
1965 - Oscar for beste skodespelarinne (birolle) som Rose-Ann D'Arcy i Et streif av blått (A Patch of Blue)
1972 - Nominert for beste skuespillerinne (birolle) som Belle Rosa i The Poseidon Adventure

Shelley Winters si stjerne på Hollywood Walk of Fame er plassert ved 1750 Vine Street.

Filmografi (utval)
Cover Girl (1944)
The Great Gatsby (1949)
A Place in the Sun (1951)
Saskatchewan (1954)
I Am a Camera (1955)
The Night of the Hunter (1955)
Anne Franks dagbok (1959; Oscar)
Lolita (1962)
A Patch of Blue (1965; Oscar)
The Three Sisters (1966)
Harper (1966)
Bloody Mama (1970)
S.O.S. Poseidon (1972)
Blume in Love (1973)
Blekksprut (1977)
The Magician of Lublin (1979)
Elvis - The Movie (1979)
Over the Brooklyn Bridge (1983)

Kjelder
Denne artikkelen bygger på «Shelley Winters» frå ,  den 28. juli 2011.

Bakgrunnsstoff
 

USA-amerikanske skodespelarar
Oscarvinnarar
Hollywood Walk of Fame
Folk frå New York City
Otto Winter-Hjelm

Otto Winter-Hjelm () var ein norsk komponist, organist, dirigent og musikkritikar. Han fekk utdanninga si i Leipzig og Berlin.

Winter-Hjelm var ei førande drivkraft innan norsk musikk på slutten av 1800-talet. Han oppretta ein musikkskule i 1864, og starta og dreiv eit musikkakademi i Christiania saman med Edvard Grieg i 1866. Akademiet vart nedlagt då Grieg reiste til Italia i 1869.

Under salmesongstriden gav Winter-Hjelm ut mange skrift som demonstrerte stor og djuptgåande sakkunnskap. Han gav òg ut fleire pedagogiske skrift.

Han komponerte blant anna to symfoniar, fleire songar for mannskor, og dessutan universitetskantaten Lyset. Han var organist i Trefoldighetskyrkja i Oslo frå 1874 til 1921 og musikkritikar i Aftenposten frå 1887 til 1913.

Kjelder
Denne artikkelen bygger på «Otto Winter-Hjelm» frå ,  den 28. juli 2011.  
 

Norske komponistar
Norske organistar
Edvard Grieg
Musikarar frå Oslo
Gullruten for beste humorprogram

Beste humorprogram er ein av prisklassane under prisutdelinga Gullruten. Klassen er vorte delt ut sidan starten av utdelinga i 1998. Programma Nytt på nytt og Åpen post har vunne klassen høvesvis tre og to gongar.

Vinnarar
1998: Åpen post – produsert av og for NRK
1999: Åpen post – produsert av og for NRK
2000: Lyckliga gatan – produsert av Nordisk Film & TV for TV 2 
2001: To trøtte typer – produsert av  for NRK
2002: Borettslaget – produsert av og for NRK
2003: Hege & Holmen – produsert av og for NRK
2004: Team Antonsen – produsert av og for NRK
2005: Nytt på nytt – produsert av og for NRK
2006: Nytt på nytt – produsert av og for NRK
2007: Golden Goal – produsert av Rubicon TV for TV 2
2008: Uti vår hage 2 – produsert av og for NRK
2009: Nytt på nytt – produsert av og for NRK
2010: Torsdag kveld fra Nydalen – produsert av Feelgood Scene Film & TV for TV 2
2011: Torsdag kveld fra Nydalen – produsert av Feelgood Scene Film & TV for TV 2
2012: Helt perfekt – produsert av Feelgood Scene Film & TV for TVNorge
2013: Helt perfekt – produsert av Feelgood Scene Film & TV for TVNorge
2014: Costa del Kongsvik – produsert av Seefood TV for TVNorge
2015: Karl Johan – produsert av Norsk fjernsyn for NRK
2016: Neste Sommer – produsert av Feelgood Scene Film & TV for TVNorge
2017: Vikingane - produsert av Viafilm for NRK
2018: Stories from Norway - produsert av Concorde TV for Discovery Networks Norway/TVNorge
2019: Parterapi - produsert av Seefood TV for NRK

Kjelder

 Vinnarar
Denne artikkelen bygger på «Gullruten beste humorprogram» frå ,  den 28. juli 2011.

Bakgrunnsstoff 
 Nettstaden til Gullruten

Gullruten
Ollanta Humala

Ollanta Moisés Humala Tasso () er ein peruansk politikar som var president av Peru frå 2011 til 2016.

Humala stilte først som presidentkandidat i 2006 med sitt Partido Nacionalista Peruano, men tapte mot Alan Garcia. I 2011 stilte han igjen til val, for det venstreradikale partiet Gana Peru, og vann med 51,2 av stemmane. Han blei teken i eid so

Ollanta Humala blei først kjend då han i 2000 leidde eit kort opprør mot den dåverande presidenten, Alberto Fujimori. Han var tidlegare oberstløytnant i den peruanske hæren.

Kjelder
Denne artikkelen bygger på «Ollanta Humala» frå ,  den 29. juli 2011.  
 
Humala tatt i ed som Perus president, fvn.no, 28.07.11

Peruanske politikarar
Peruanske presidentar
Obwalden

Obwalden er ein kanton i Sveits. Han består av to delar, då ein del av kantonen Nidwalden ligg mellom kommunen Engelberg i Obwalden og resten av kantonen Obwalden. Kantonen har eit totalt areal på 491 km², og hadde 35 032 innbyggarar i 2009. Sarnen er hovudstad i kantonen.

Geografi

Obwalden ligg om lag midt i Sveits, sør for Vierwaldstättersjøen. Obwalden er, saman med Nidwalden, dei einaste kantonane som berre grenser til kantonar som ikkje har grense til eit anna land. Kantonen grensar mot sør til Bern, mot vest og nordvest til Luzern og mot vest til Nidwalden og Uri. Kantonen har etter Appenzell Innerrhoden færrast innbyggarar. Kantonen har fem store vatn; Sarnensee, Lungerersee, Melchsee, Tannensee og Wichelsee. Høgste fjelltoppen er Titlis, 3 238 meter over havet, som høyrer til Uri-Alpane. Størstedelen av kantonen er del av dei sentralsveitsiske foralpane. Lågastliggande punktet er Vierwaldstättersjøen på 434 moh.

Språk
Tysk er offisielt språk.

Religion

80 % av innbyggarane er tilslutta den romersk-katolske kyrkja, medan 8 % er protestantar.

Kommunar
Kantonen Obwalden består av sju kommunar; Alpnach, Engelberg, Giswil, Kerns, Lungern, Sarnen og Sachseln. Engelberg ligg som ein enklave aust for Nidwalden og resten av Obwalden.

Historie
Obwalden og Niwalden utgjer saman Unterwalden, som var ein av dei tre kantonane som i 1291 danna dei sveitsiske eidsforbundet. Før 1999 vart Obwalden og Nidwalden rekna for halvkantonar, kvar av dei hadde ei halv røyst i det sveitsiske stenderrådet. Ordninga med halvkanton vart fjerna frå Sveits si grunnlov i 1999, og Obwalden har no ei røyst i stenderrådet. Dei fleste andre kantonane har to røyster.

Kjelder
Denne artikkelen bygger på «Obwalden» frå ,  den 29. juli 2011.

Bakgrunnsstoff
Sarnen

Sarnen er hovudstaden i kantonen Obwalden ved breidda av Sarnersee i Sveits.  Kommunen har  innbyggjarar () og eit areal på . Kommunesenteret ligg 473 meter over havet.

Geografi
Kommunen ligg på nordsida av vatnet Sarnersee, 470 meter over havet. Landsbyane Wilen, Stalden Ramerberg og Kägiswil høyrer til kommunen Sarnen. Vatnet Wichselsee ligg delvis i Sarnen.

Kommunen er delt inn i fem landsbyar, Sarnen, Stalden, Wilen, Kägiswil og Ramersberg.

Næringsliv
66,7% av innbyggarane er sysselsett i tenesteytande næringar, 27,7% i industriverksemd og 
5,6% i landbrukssektoren.

Kjelder 
Denne artikkelen bygger på «Sarnen» frå ,  den 29. juli 2011.

Bakgrunnsstoff 
 Offisiell nettstad (tysk)
 Turisme
Engelberg

Engelberg er ein kommune i kantonen Obwalden i Sveits.  Kommunen har  innbyggjarar () og eit areal på . Kommunesenteret ligg 1015 meter over havet. 21% av innbyggarane er utanlandske statsborgarar. Engelberg ligg i Uri-Alpane og den viktigaste feriestaden i dette området. av det sentrale Sveits. I mellomalderen var Engelberg kjend for utdanningshøva ved Engelberg kloster. Frå 1800-talet av vart Engelberg meir kjend som ferie- og kurstad, og er i dag ein magnet for både sommar- og vinterturisme. Dei næraste større byane er Luzern og Zürich., og er ein kjend vintersportstad.

Geografi
Engelberg ligg 25 km sør for Vierwaldstättersjøen, i ein flat, brei dal. Kommunesenteret ligg 1 015 moh. Dalen er omkransa av høge fjell, med det 3 238 m høge fjellmassivet Titlis i sør som det høgste. I nord reiser seg ei fjellkjede med fleire opptil 2 800 m høge fjelltoppar. Rett i aust stig fjelltoppen Hahnen bratt mot himmelsjå.

Han er ein eksklave omgjeven av kantonane Bern, Nidwalden og Uri.

Språk
Morsmålet til størstedelen av innbyggarane er tysk.

Idrett
Hoppbakken Gross-Titlis ligg i Engelberg. I 1984 vart det halde verdsmeisterskap i skihopping for lag i bakken. Sidan 1980 har det så godt som årleg vore avvikla renn i verdscupen i skihopping. Norske sigrar har kome ved Per Bergerud i 1981 og 1983, Roar Ljøkelsøy i 2003/04-sesongen, Anders Jacobsen i 2006/07-sesongen og Anders Bardal i 2011/12-sesongen. Engelberg var arena for VM i alpint 1938, og har også vore arena for verdscuprenn i langrenn.

Skirennarane Annemarie Waser og Erika Hess er begge fødde i Engelberg.

Kjelder 
Denne artikkelen bygger på «Engelberg» frå ,  den 29. juli 2011 og «Engelberg» frå ,  den 31. mars 2012.

Bakgrunnsstoff 
 Turisme
 Titlisbreen
 Brunni-området
 

Kommunar i Obwalden
Vintersportstader i Sveits
Blandakor

Eit blandakor er eit kor samansett av både dame- og herrerøyster. Det er vanleg å dele koret inn i damestemmene sopran og alt, og herrestemmene tenor og bass. Desse kan delast inn i første- og andrestemmer innanfor kvar gruppe.

 Kor

sv:Blandad kör
De Mysteriis Dom Sathanas

De Mysteriis Dom Sathanas er det andre studioalbumet til det norske svartmetallbandet Mayhem. Arbeidet med albumet starta allereie i 1987, men grunna sjølvmordet til Pelle Yngve Ohlin (Dead) og mordet på gitaristen Øystein Aarseth (Euronymous) vart ikkje plata utgjeven før i mai 1994. Albumet er internasjonalt kjent, og vert rekna som eit av dei mest innverknadsrike og influerande svartmetallalbuma i æve.

Songen «From the Dark Past» vart opphavleg kalla «Materialized in Stone», men måtte endrast på grunn av at namnet blei brukt av Marduk på plata Opus Nocturne eit par månader før De Mysteriis Dom Sathanas.

Innhald

Tittel og omslag 
Tittelen De Mysteriis Dom Sathanas er eit uttrykk på latin som Euronymous omsette «Herre Satans Løynlege Skikkar», men ordrett vert det noko som «Herre Satan om mysterium». Plateomslaget er svart, og viser austsida av Nidarosdomen i Trondheim i lilla eller blått.

Medverkande 
Attila Csihar – vokal
Euronymous – elektrisk gitar
Count Grishnack – bassgitar
Hellhammer – slagverk
Dead – komponist

Kjelder 
 Denne artikkelen byggjer på «De Mysteriis Dom Sathanas» frå , den 29. juli 2011
 oppgav desse kjeldene:
Lahdenpera, Esa 2009: "Interview with Euronymous" Kill Yourself! Magazine 
Vikernes, Varg: A Burzum Story: Part II - Euronymous 
Markheims blogg (2008): Heavy Latin: About Latin Lyrics in Metal Music
Christie, Ian (2003): Sound of the Beast: the Complete Headbanging History of Heavy Metal, Harper Collins Publishers
Plateomslaget og hefte i De Mysteriis Dom Sathanas

Mayhem-album
Musikkalbum frå 1994
Norske musikkalbum
Chris Colfer

Christopher Paul Colfer, kjend som Chris Colfer () er ein amerikansk skodespelar, songar og forfattar. Han er best kjend for sin rolle som Kurt Hummel i den amerikanske TV-serien Glee.  

Han er opent homofil.

Kjelder
Denne artikkelen bygger på «Chris Colfer» frå ,  den 30. juli 2011.  
 

Folk frå California
USA-amerikanske skodespelarar
USA-amerikanske songarar
USA-amerikanske forfattarar
T.R. Knight

Theodore Raymond Knight, kjend som T.R. Knight () er ein amerikansk skodespelar. Han har rolla som George O'Malley i den amerikanske TV-serien Grey's Anatomy. Han er open homofil.

Kjelder 
Denne artikkelen bygger på «T.R. Knight» frå ,  den 30. juli 2011.  
 

Folk frå Minnesota
USA-amerikanske skodespelarar
Neil Patrick Harris

Neil Patrick Harris () er ein amerikansk skodespelar. Han er best kjend som tittelrollen i Doogie Howser, M.D., skjørtejegeren Barney Stinson i How I Met Your Mother og den fiktive versjonen av seg sjølv i Harold & Kumar serien. 

Han er open homofil. Han er i eit forhold med David Burtka, og ved hjelp av surrogatmor har dei ein gut og ei jente.

Kjelder
Denne artikkelen bygger på «Neil Patrick Harris» frå ,  den 30. juli 2011.  
 

Folk frå New Mexico
USA-amerikanske skodespelarar
Adam Lambert

Adam Mitchel Lambert () er ein amerikansk songar. Han enda på andreplass i American Idol 2009. 

Lambert er open homofil og har sidan november 2010 vore saman med den finske Big Brother-vinnaren Sauli Koskinen.

Kjelder
Denne artikkelen bygger på «Adam Lambert» frå ,  den 30. juli 2011.  
 

Folk frå Indiana
USA-amerikanske songarar
USA-amerikanske Idol-deltakarar
Reier Gjellebøl

Reier Gjellebøl () var ein norsk prest og forfattar. 

Gjellebøl vart fødd i Høland, i noverande Aurskog-Høland i Akershus. Han tok studenteksamen i København i 1755. Deretter studerte han teologi. Han var lærar i Danmark, mellom anna på Kronborg slott, til i 1773. Då vart han sokneprest i Valle i Setesdal. I 1783 vart Gjellebøl sokneprest i Stavanger. I Setesdal vart han rekna for å vere streng og stri. Det var usemje om presteskyssen og skulestellet.

I 1771 fekk Gjellebøl  trykt boka Naturlig og oeconomisk Beskrivelse over Hølands Prestegield i Aggershuus stift i Norge. Denne boka, til vanleg kalla Hølandsboka har vorte rekna som den første norske bygdeboka. 

I Setesdal skreiv han  Beskrivelse over Sætersdalen i Christiansands Stift. Denne boka vart godt motteken.  I tillegg til desse topografiske skildringane skreiv og omsette han religiøse bøker. Anonymt gav han ut eit hefte med salmar.

Kjelder

Torleiv Uppstad: Vallepresten Reier Gjellebøl i ''Jol i Setesdal 2006.

Folk frå Aurskog-Høland
Norske forfattarar
Andrew Hayden-Smith

Andrew Hayden-Smith () er ein britisk skodespelar og programleiar frå Nordaust-England. 

Hayden-Smith er fødd i Gateshead og voks opp i Chester-le-Street i County Durham. Han har ei eldre syster, Kerri Hayden, som tok del i fjernsynsserien Byker Grove. Under ei vitjing av settet blei Hayden-Smith oppdaga av prdousenten Matthew Robinson, som gav han rolla som Ben Carter. Hayden-Smith debuterte i serien i den åttande sesongen, i 1995. Han blei verande i serien i sju år.
Samstundes byrja han å ta del i programmet Live & Kicking  på barnekanalen CBBC.

Opphavleg gjekk han berre under namnet Andrew Smith, men då han ville bli medlem av det britiske skodespelarlaget Equity i 2001 var dette namnet allereie teke. Han valde derfor å søka som Andrew Hayden-Smith, ettersom Hayden var eit anna namn i familien. Han annonserte endringa av scenenamnet sitt på Live & Kicking. Etterkvart fekk han programleiarroller ved BBC, og leia mellom anna UK Top 40.

I 2006 spelte han Jake Simmonds i fleire episodar av Doctor Who. Han bestemte seg for å gje opp programleiarrolla og satsa på skodesepl, og presenterte sitt siste CBBC-program dagen før sin tredje og siste Doctor Who-opptreden.  
I april-mai 2008 spelte han Romeo i Romeo and Juliet ved Jermyn Street Theatre i London.

I 2014 og 2015 var Hayden-Smith med i Channel 4-serien Cucumber og E4-serien Banana, begge skrivne av Russell T Davies.
Han har også verka som kanalvert for ITV2 og gjort stemmearbeid for ande kanalar. I tillegg har han skrive for bladet Attitude.co.uk.

I juli 2016 byrja Hayden-Smith rolla som politimannen DS Gavin Armstrong i såpeoperaen Hollyoaks på Channel 4.

Hayden-Smith er open homofil. Han kom ut offentleg i 2004 i bladet Attitude, etter at ei tabloidavis hadde truga han med å skriva om legninga hans.
Han blei utnemnd til ei av dei mest innverknadsrike homofile og lesbiske britane av The Independent i 2006.

Filmografi

Kjelder

Denne artikkelen bygger på «Andrew Hayden-Smith» frå ,  den 30. juli 2011.  

Britiske skodespelarar
Britiske programleiarar
Folk frå Gateshead
Svein Bakke

Svein Bakke () var ein norsk fotballspelar og idrettsleiar. Han var i alle år angrepsspelar, nærast ein indreløpar.

Bakke spelte for Sogndal IL frå 1971 til 1973 og frå 1975 til 1990. 1974-sesongen spelte han for Eidsvold Turn i 2. divisjon. Bakke var sentral då Sogndal i 1976 kom til cupfinalen mot Brann, og rykte opp til 1. divisjon. I semifinalen, då Sogndal slo Steinkjer 3-1 på Guldbergaunet, skåra han alle Sogndal sine mål. Bakke spelte 514 kampar for Sogndal og skåra 321 mål.

Bakke var sportsleg leiar og sportsdirektør i Sogndal Fotball fram til 2005. Han hadde i 1999 eit kortvarig engasjement i den engelske fotballklubben Wimbledon. 

Han var far til Eirik Bakke.

Tid som aktiv

Kjelder
Bokmålswikipedia
Sportsboken. 1976

Sogndal-spelarar
Olaf Solstrand

Olaf Moriarty Solstrand () er ein norsk teikneserieforfattar frå Åfjord kommune i Sør-Trøndelag, no busett i Ski. Han har skrive Disney-teikneserier for Egmont sidan 2001, og vart då den første norske Disney-forfattaren sidan 1980-åra. Den første historia hans, «Donald for en dag», vart publisert i Donald Duck & Co nr. 26/2003, og er teikna av Nuñez.

16. juni 2006 skapte Solstrand nettstaden Nettserier.no, ein nettstad som fungerer både som utstillingsvindauge for lovande norske serietalent, og ein stad der serieteiknarar kan finne kvarandre og utveksle tilbakemeldingar og røynsler.

13. september 2010, under den årlege teikneseriefestivalen Raptus, vart Solstrand tildelt "Raptusprisen" for sin innsats for teikneseriar i Noreg.

Referansar

Bakgrunnsstoff 
 Andeby Online
 Olaf Moriarty Solstrand i Inducks
 Eiga nettside
 Nettserier.no

Norske teikneserieskaparar
Disneyteikneseriar
Folk frå Åfjord
Anders Stadheim

Anders Fossøy Stadheim () er ein norsk tidlegare fotballspelar. Han spelte to landskampar for Noreg i 2004. Debuten fann stad i Hong Kong 22. januar 2004. Noreg vann 3-0 over Sverige, og Stadheim skåra det eine norske målet. Stadheim var midtbanespelar.

Stadheim spelte i Sogndal frå 1997 til 2006. Deretter var han ei tid i Fredrikstad Fotballklubb, før han atter spelte for Sogndal. Etter 2009-sesongen avslutta klubben  kontrakten.

Tidlegare landslagstrenar Ingvar Stadheim er far hans.

Kjelder

Denne artikkelen bygger på «Anders Stadheim» frå ,  den 30. juli 2011.  
 

Norske fotballspelarar 
Fredrikstad-spelarar
Sogndal-spelarar
Lasse Opseth

Lasse Opseth () er ein tidlegare norsk fotballspelar og noverande næringsdrivar (2011). Han er fødd på Nordfjordeid, men oppvaksen og busett i Førde.

Opseth spelte midtspiss på Sogndal i perioden 1980-1983, og 1985-91. Sesongen 1984 spelte han på Lillestrøm Sportsklubb. Fram til og med 1988 var han så å seie årleg toppskårar for Sogndal.

15. juni 1982 spelte Opseth sin einaste landskamp, då Noreg vann 2-1 over Danmark i ein kamp på Ullevål stadion. Han kom på bana midtvegs i 2. omgang, som innbytar for Gabriel Høyland.

I 1994 vart Opseth administrerande direktør for Førde Sementvarefabrikk i Førde.

Spelarkarriere

Kjelder 
www.nrk.no om Lasse Opseth
Sportsboken, aktuelle årgangar

Norske fotballspelarar
Sogndal-spelarar
Lillestrøm-spelarar
Folk frå Førde
Erling Winsnes

Erling Winsnes () var ein norsk «sosialøkonom og publisist, nasjonalist og kosmopolitt, draumar og rabulist, livsdyrka og fanatisk moralist, vittig paradoksmakar og grublande filosof.»

Winsnes vart fødd i Oslo. Han er av fleire blitt karakterisert som «høgreradikalismens 'profet' på 1920-talet». Han vert rekna som «ein av profetane i Ragnarok-miljøet. I skriftene Til en ukjent Gud og Den neste stat argumenterast det for innføringa av ein moderne biologisk forankra religion. 

I boka si Den næste stat frå 1924 fremmer Winsnes, som den første, ideen om ei Arbeidsteneste slik denne seinare vart realisert av Nasjonal samling under andre verdskrigen.  

Frå si tid i Det Norske Studentersamfund, der han òg var leiar, pleia Winsnes vennskapen med Sigurd Hoel.

Litteratur
 Emberland, Terje & Bernt Rougthvedt: Det ariske idol: forfatteren, eventyreren og nazisten Per Imerslund. Aschehoug 2004. 
 Emberland, Terje: Religion og rase: nyhedenskap og nazisme i Norge 1933-1945. Humanist forlag. Oslo 2003
 Strand, Tor: Vår vei heter Nordveien, Norge, en bok om Erling Winsnes. Gyldendal, 1945.
 Av og om Erling Winsnes. Redaksjon: Helge Krog, Sigurd Hoel, Sigurd Winsnes. Cappelen, 1955.

 Smørdal, Einar Erling Winsnes (1893-1935).  Hovudfagsoppgåve - Universitetet i Oslo, 1992
 Larsen, Ole Jan. Det norske evangelium : Erling Winsnes og norsk rasetenkning. Hovedoppgåve i idéhistorie - Universitetet i Oslo, 1996

Av Winsnes
 Til en ukjendt Gud, slegternes vekst, blomstring og undergang. Cammermeyer, 1919
 Økelæren : Socialøkonomien som samfundsonde. Gyldendal, 1921 
 Den næste stat. Gyldendal, 1924
 Veien vi ikke gaar Aschehoug, 1926 
 Strandhugg. Aschehoug, 1928 
 Sagadagen gryr. 1934

 «Fareloven og Norge» I: Norsk skrivekunst, en essay-antologi. Redigert av Erling Nielsen. Cappelen, 1958 og 1970. Bokklubben, 1986 ISBN 82-525-1302-6

Kjelder
Denne artikkelen bygger på «Erling Winsnes» frå ,  den 30. juli 2011. 
 oppgav desse kjeldene:

Bakgrunnsstoff

 NBL-artikkel om Winsnes, skriven av Øystein Rottem.

Norske sakprosaforfattarar
Formenn av Det Norske Studentersamfund
Folk frå Oslo
Winnipegsjøen

Lake Winnipeg eller Winnipegsjøen er ein av dei største innsjøane i Canada og ligg sentralt i provinsen Manitoba litt nord for storbyen Winnipeg. Lake Winnipeg har eit areal på 24 514 km² og er den femte største innsjøen i landet og den 11. største i verda. Winnipeg-sjøen er svært grunn, i gjennomsnitt berre 12 meter djup. Under og etter istida inngjekk bekkenet i ein langt større innsjø - Lake Agassiz. Winnipegsjøen blir brukt som reservoar for kraftproduksjonen til selskapet Manitoba Hydro. Avrenninga er via Nelson River til Hudson Bay i nordaust.

Nedbørsområdet til innsjøen er om lag 984 200 km² stort, dvs tre gonger større enn det norske fastlandet. Elvane som forsyner Winnpiegsjøen med vatn omfattar frå vest og mot klokka: Saskatchewan via Cedar Lake, Dauphin River via Lake Manitoba og Lake Winnipegosis, frå sør: Red River-Assiniboine, og Winnipeg-Rainy frå Rainy Lake og Lake of the Woods, og endeleg frå aust og nordover: Bloodvein River, Poplar River og Manigotagan River.

Før jarnbanen vart utbygd i 1870-åra var heile vassystemet i nedbørsområdet ei særs viktig ferdselsåre. Winnipegsjøen var via landovergangar (portages) eit knutepunkt for ferdsel på vassvegane mellom Lake Superior, Hudson Bay og pelshandlerområda i nedbørsområdet. Hudson's Bay Company hadde fort og handelsstasjonar for pelshandelen på 1800-talet.

Kjelder 

 Denne artikkelen bygger på «Winnipegsjøen» frå , den 30. juli 2011. 

Innsjøar i Canada